als_Latn dik_Latn sag_Latn
Temat Kryesore
- Takimi do të zhvillohet nesër në ambientet e selisë së Partisë Socialiste në orën 11:00
Në prag të zgjedhjeve vendore të 2015-s, dy krerët e mazhorancës Edi Rama dhe Ilir Meta do të takohen për të përcaktuar procedurën e përzgjedhjes së kandidatëve nëpër bashkitë e vendit.
Takimi do të zhvillohet nesër në ambientet e selisë së Partisë Socialiste në orën 11:00. Sipas A1 Report, dy krerët e partive kryesore të mazhorancës, Edi Rama dhe Ilir Meta do të shoqërohen në takim me krerët e grupeve parlamentare.
Do të jenë pikërisht Gramoz Ruçi, kreu i grupit parlamentar të PS-së dhe Petrit Vasili kreu i grupit parlamentar të LSI-së, dy personat e tjerë që do të marrin pjesë në takimin e nesërm, ku do të përcaktohet edhe procedura e përzgjedhjes së kandidatëve nëpër bashkitë e vendit.
Liderët e mazhorancës janë shprehur se do të dalin në zgjedhje si dy parti, por si një forcë e vetme. Ndërsa për sa i përket mënyrës se si do t’i ndajnë zonat e kandidimit, ka qenë vetë kryeministri Rama ai që ka zbuluar se si do të procedojë koalicioni i majtë. Rama është shprehur se dy partitë nuk i kanë lënë zona të lira njëra-tjetrës, por kanë ndarë të drejtën e propozimit të kandidatëve për bashkitë ku do të garohet.
Sipas tij, kjo marrëveshje nënkupton që nëse Partia Socialiste nuk është dakord me një kandidat të propozuar nga LSI në një zonë të caktuar, atëherë Lëvizja Socialiste për Integrim është e detyruar të tërheqë kandidatin dhe të propozojë një emër tjetër. I njëjti parim vlen edhe për kandidatët e Partisë Socialiste.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn